สถิติชี้หุ้นเล็กไปได้อีก 25% ในปีนี้ - FINNOMENA
หากมองการลงทุนในปี 2021 แล้ว สิ่ง ๆ หนึ่งที่สำคัญมาโดยตลอดในยุคนี้ คงหนี้ไม่พ้นอัตราดอกเบี้ยที่ต่ำลงเรื่อย ๆ จนทำให้การคิดมูลค่าของหุ้นนั้นเปลี่ยนแปลงไป เรามาดูกันว่าในเชิงมูลค่านั้นหุ้นขนาดเล็ก ในตอนนี้เป็นอย่างไร และจะไปได้ไกลอีกสักแค่ไหน?
11 ก.พ. 2564

หากมองการลงทุนในปี 2021 แล้ว สิ่ง ๆ หนึ่งที่สำคัญมาโดยตลอดในยุคนี้ คงหนี้ไม่พ้นอัตราดอกเบี้ยที่ต่ำลงเรื่อย ๆ จนทำให้การคิดมูลค่าของหุ้นนั้นเปลี่ยนแปลงไป 
และน่าเสียดายที่นักลงทุนในหุ้นหลาย ๆ คน ยังไม่ได้ปรับเปลี่ยนวิธีคิดมูลค่าหุ้นของตนเองและอาจทำให้พลาดโอกาสการลงทุนไป
เรามาดูกันว่าในส่วนของการประเมินมูลค่าหุ้นขนาดเล็กนั้น ในตอนนี้เป็นอย่างไร และหุ้นเล็กจะไปได้ไกลอีกสักแค่ไหน?
ว่ากันคร่าว ๆ มูลค่าของหุ้นคิดอย่างไร?
โดยปกติแล้วเวลาเราคิดมูลค่าของหุ้นสักตัวหนึ่ง เราก็คงจะคิดกระแสเงินสดของบริษัทนั้น ๆ ย้อนกลับมาจนถึงปัจจุบันเพื่อหามูลค่าที่แท้จริงในตอนนี้
ผ่านการนำกระแสเงินสดของบริษัทที่ได้ มาคิดย้อนผ่านอัตราดอกเบี้ย ซึ่งถ้ายิ่งน้อยหรือยิ่งต่ำก็จะทำให้กระแสเงินสดที่คิดออกมาสูงขึ้น (ยิ่งเยอะยิ่งดี)
และหากว่ากันถึงมูลค่าของหุ้นเล็กในตอนนี้แล้ว หากเรานำผลตอบแทนของกระแสเงินสด (Free cash flow yield) ที่คิดลดจากอัตราดอกเบี้ยพันธบัตรรัฐบาล 10 ปี เราก็จะได้ Equity risk premium หรือผลตอบแทนที่ต้องการเพิ่มเติมจากความเสี่ยงอยู่ที่ 1% กว่า ๆ ในตอนนี้
ภาพแสดง Equity risk premium ผ่านการคิดลดดด้วยผลตอบแทนพันธบัตรรัฐบาล 10 ปีสหรัฐในดัชนีหุ้นเล็ก Russell 2000
และสิ่งที่น่าสนใจก็คือจากสถิติย้อนหลัง 20 ปี นั้นหาก Equity risk premium ของหุ้นเล็กหันหน้ามายืนเหนือระดับที่สูงกว่า 1% ได้ ผลตอบแทนเฉลี่ยในปีถัดไปจะสูงถึง 25.5%!
แต่การลงทุนที่ดีเราอาจจะไม่สามารถนำข้อมูลในอดีตมาฟันธงว่าสิ่ง ๆ นั้นจะเกิดขึ้นอย่างแน่นอนได้แบบ 100% เพราะ เราทำได้เพียงหาจังหวะที่มีโอกาสสำเร็จสูงสุด ดังนั้นเราอาจจะต้องดูความเสี่ยงหรือปัจจัยหนุนอื่น ๆ เพิ่มเติมเข้ามาประกอบด้วย 
ปัจจัยหนุนนำหุ้นเล็ก
แพคเกจกระตุ้นในลอตถัดไป
เป็นที่รู้ผลกันแล้วว่า Democrat ถือเป็นพรรคผู้ชนะในการเลือกตั้งสหรัฐครั้งนี้ และอาจทำให้มีมาตรการกระตุ้นทางการคลังออกมาเพิ่มเติม ถึงแม้จะมีการเก็บภาษีเพิ่มขึ้น
ปัจจัยที่ต้องจับตามอง
ความไม่แน่นอนในเรื่องของวัคซีน
วัคซีนถือเป็นพระเอกหลักสำคัญสำหรับการแก้ปัญหาจากต้นตอ ดังนั้นหากวัคซีนมีปัญหาในด้านต่าง ๆ ไม่ว่าจะเป็นการพัฒนาหรือการขนส่ง ก็อาจทำให้หุ้นเล็กถูกกดดันได้ จากการที่หุ้นส่วนใหญ่ในหุ้นเล็กเป็นหุ้นวัฎจักรที่ต้องพึ่งพาการฟื้นตัวของเศรษฐกิจ
ปริมาณของมาตรการกระตุ้น
หากปริมาณของมาตรการกระตุ้นเศรษฐกิจออกมาไม่มาก หรือไม่เกิดขึ้นจริงก็อาจทำให้การลงทุนในหุ้นเล็กที่เกาะไปกับแนวโน้มเศรษฐกิจถูกกดดันได้
หุ้นเล็กแบบไหนที่ตอบโจทย์
ในเมื่อหุ้นเล็กแบบวัฎจักรดูมีความเสี่ยงและความไม่แน่นอน ดังนั้นการลงทุนในหุ้นเล็กผ่านหมวดหมู่ธุรกิจดังนี้อาจมีความน่าสนใจ
หุ้นเทคโนโลยีขนาดเล็กที่มีส่วนสำคัญในการสนับสนุนบริษัทใหญ่
เช่น ผู้พัฒนาแอปพลิเคชั่นสำหรับธนาคารต่าง ๆ, หุ้นที่ช่วยสนับสนุนการเข้าถึงตลาด E-commerce ต่าง ๆ
หุ้นเทคโนโลยีที่ช่วยจัดการระบบ Supply chain และการขนส่ง
หุ้นในหมวดหมู่สินค้าพักผ่อนหย่อนใจ จากการที่ผู้คนมีเวลาว่างมากขึ้น
สรุปโดยรวมแล้วทั้งในเชิงพื้นฐาน มูลค่า และโมเมนตัมของนักลงทุน หุ้นเล็กอาจให้ผลตอบแทนที่น่าดึงดูดในปีถัด ๆ ไป หลังการฟื้นตัวของเศรษฐกิจมีแนวโน้มดีขึ้นต่อเนื่อง ซึ่งจะเป็นปัจจัยสำคัญในการสนับสนุนหุ้นขนาดเล็กต่อไป
เนื้อหาต้นฉบับโดย Royce Investment Partners
เรียบเรียงโดย FINNOMENA Admin
ข้อสงวนสิทธิ์
แฟรงคลิน เทมเพิลตัน (“Franklin Templeton”) ไม่รับผิดใด ๆ ต่อบุคคลภายนอก ซึ่งรวมถึงผลิตภัณฑ์ บริการ เว็บไซต์ หรือเนื้อหาใด ๆ ที่ได้จัดทำหรือปรากฏในช่องทางต่าง ๆ ของบุคคลภายนอกนั้น อีกทั้ง Franklin Templeton ไม่ได้ให้คำรับรอง รับประกัน หรือเป็นตัวแทน ไม่ว่าจะโดยชัดแจ้งหรือโดยปริยายในเนื้อหาหรือความถูกต้องของข้อมูลในช่องทางต่าง ๆ ของบุคคลภายนอก และไม่รับผิดต่อสิ่งใด ๆ ที่เกิดขึ้นอันเนื่องมาจากสิ่งที่กล่าวไว้ข้างต้น
ในกรณีที่มีความแตกต่างกันระหว่างเอกสารภาษาอังกฤษกับการแปลเป็นภาษาไทย ให้ยึดถือตามเอกสารภาษาอังกฤษ
แหล่งข้อมูล
https://www.ftinstitutionalapac.com/content-ftthinks/common/gio/2021-global-investment-outlook/2021-outlook-vulnerability-and-resiliency-through-upheaval-a.pdf
Advance, Article, FINNOMENA Franklin Templeton, Franklin Templeton Outlook, Infographic, Knowledge, Long Content
อ่านอะไรต่อดี
5 ประโยคทองของมิจฉาชีพชวนลงทุน รู้ให้ทันก่อนหลงเชื่อ
FINNOMENA Market Alert: หุ้นฮ่องกงปรับตัวลง 2.3% หลังจีนรายงาน PMI แย่กว่าคาด
News Update: Nvidia มูลค่าแตะ 1 ล้านล้านดอลลาร์ แต่ Cathie Wood เตือนมูลค่าแพงเกินแล้ว
ร่วมด้วยช่วยแชร์
FINNOMENA
ติดตามเราผ่านไลน์
@Finnomena